stanford-oval/wikipedia huggingface dataset:
กีฬามวยปล้ำในโอลิมปิกฤดูร้อน

| กีฬามวยปล้ำในโอลิมปิกฤดูร้อน |
| --- | --- |
สัญลักษณ์กีฬามวยปล้ำ
หน่วยงาน: ยูดับบลิวดับบลิว
รายการ: 18 (ชาย: 12; หญิง: 6)
การแข่งขัน
 1896  1900  1904  1908  1912  1920   1924  1928  1932  1936  1948  1952 1956  1960  1964  1968  1972  1976 1980  1984  1988  1992  1996  2000 2004  2008  2012  2016  2020  2024 
  ผู้ที่ได้รับเหรียญรางวัล 
กีฬามวยปล้ำ (อังกฤษ: Wrestling) มีมาตั้งแต่โอลิมปิกสมัยโบราณ และถือว่าเป็นการแข่งขันที่เก่าแก่ที่สุดในบรรดากีฬาทั้งหลาย เมื่อโอลิมปิกสมัยโบราณเกิดขึ้นในปี 776 ก่อนคริสตกาล มวยปล้ำก็เป็นกีฬาชนิดหนึ่งที่รวมอยู่ด้วยและก็ยังเป็นกีฬาหลักสืบต่อมา
เมื่อเข้าสู่โอลิมปิกยุคปัจจุบันที่เริ่มในปี ค.ศ. 1896 คณะกรรมการจัดการแข่งขันมีความคิดที่จะพยายามเชื่อมโยงไปถึงสมัยโบราณโดยเสาะหากีฬาที่นิยมกันในทุกหย่อมหญ้า สร้างความบันเทิงให้แก่ผู้คนในสมัยนั้น ไม่ว่าในกรีซ อาณาจักรอัสซีเรีย บาบีลอน ตลอดจนอินเดีย จีน และญี่ปุ่น แล้วในที่สุด พวกเขาก็ได้พลิกฟื้นกีฬามวยปล้ำแบบที่เชื่อว่าพวกกรีก กับโรมันนิยมในสมัยก่อน เรียกว่า มวยปล้ำสไตล์เกร๊กโก-โรมัน (Greco-Roman) ให้คืนชีพขึ้นมา สไตล์นี้นักมวยปล้ำจะใช้แต่แขนและส่วนที่อยู่เหนือเอวขึ้นไปในการต่อสู้ และการจับคู่ต่อสู้ก็ต้องจับที่บริเวณแขนหรือส่วนบนของลำตัวเท่านั้น มวยปล้ำเกร๊กโก-โรมันนั้นเป็นที่นิยมในทวีปยุโรป ต่อมาในโอลิมปิกครั้งที่ 3 ที่เซนต์หลุยส์ สหรัฐอเมริกา ปี 1904 ก็เกิดมวยปล้ำสไตล์ใหม่ขึ้นมา เรียกว่า แบบฟรีสไตล์ (Freestyle) ซึ่งอนุญาตให้ใช้ขาได้ โดยได้รับความนิยมจากทั่วโลกมากกว่าแบบแรก เพราะสามารถใช้ทุกส่วนของร่างกายได้
มวยปล้ำแบบฟรีสไตล์ถูกงดในโอลิมปิก 1912 ที่สวีเดน ให้มีแต่แบบเกร๊กโก-โรมัน ซึ่งก็เป็นเพียงครั้งเดียวเท่านั้น ซึ่งในสมัยนั้นยังไม่มีการกำหนดเวลาแบ่งเป็นยก
ตลอดระยะเวลาหลายปีนักมวยปล้ำจากทวีปยุโรปครองความเป็นจ้าวในมวยปล้ำแบบเกร๊กโก-โรมัน ส่วนแบบฟรีสไตล์นั้นไม่มีชาติใดโดดเด่นแต่เพียงผู้เดียว
และล่าสุด เมื่อวันที่ 12 กุมภาพันธ์ ค.ศ. 2013 ในการประชุมใหญ่สามัญประจำปีของคณะกรรมการโอลิมปิกสากล ได้มีมติ ให้ถอดถอนการแข่งขันกีฬาชนิดนี้ ออกจากการเป็นหนึ่งในชนิดกีฬาของการแข่งขันโอลิมปิกฤดูร้อน โดยจะมีผล หลังจากจบการแข่งขันกีฬาโอลิมปิกฤดูร้อน 2016 ซึ่งหมายความว่า นับจากการแข่งขันกีฬาโอลิมปิกฤดูร้อน 2020เป็นต้นไป จะไม่มีการแข่งขันกีฬามวยปล้ำในโอลิมปิกต่อไป
แหล่งข้อมูลอื่น

| ด ค กกีฬาในโอลิมปิก |
| --- | --- | --- |
| กีฬาฤดูร้อน |  กีฬาทางน้ำ ระบำใต้น้ำ  กระโดดน้ำ  ว่ายน้ำ  โปโลน้ำ  ยิงธนู  กรีฑา  แบดมินตัน  บาสเกตบอล บาสเกตบอล 3x3 แคนู  จักรยาน  ขี่ม้า  ฟันดาบ  ฮอกกี้  ฟุตบอล  กอล์ฟ  ยิมนาสติก สากล  แฮนด์บอล  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  สเกตบอร์ด  ปีนหน้าผา  โต้คลื่น  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ  |  |
| กีฬาฤดูหนาว |  ทวิกีฬาฤดูหนาว  บอบสเล บอบสเล  สเกเลตัน  เคอร์ลิง  ฮอกกี้น้ำแข็ง  ลูช  สเกต สเกตลีลา  สเกตความเร็วระยะสั้น  สเกตความเร็ว  สกี สกีลงเขา  สกีข้ามทุ่ง  สกีลีลา  สกีนอร์ดิกผสม  สกีกระโดดไกล  สโนว์บอร์ด  |  |
| เพิ่มในปี 2026 |  สกีภูเขา  |  |
| เพิ่มในปี 2028 |  เบสบอล / ซอฟต์บอล  คริกเกต  แฟลกฟุตบอล  ลาครอส  สควอช  |  |
| กีฬาในอดีต |  แบสก์เปโลตา  มวยสากลสมัครเล่น  เบรกกิ้ง  โครเก็ต  เฌอเดอโปม  คาราเต้  กองตระเวนทหาร  โปโล  แร็กเก็ต  โรก  รักบี้ยูเนียน (15 คน)  ชักเย่อ  เรือยนต์  |  |
| กีฬาสาธิต |  อเมริกันฟุตบอล  ออสเตรเลียนฟุตบอล  แบนดี้  โบว์ลิง  บุโด  สกีคนพิการ  เครื่องบินร่อน  กลิมา  สต็อกน้ำแข็ง  คอร์ฟบอล  La canne  Pesäpallo  Roller hockey  Savate  Skijoring  Sled dog racing  Speed skiing  Water skiing  Winter pentathlon  |  |
| กีฬาที่ไม่เป็นทางการ |  Aeronautics  Alpinism  Angling  Art competitions  Ballooning  Boules  Cannon shooting  Cycle polo  Dueling pistol  eSports  Fire fighting  เกลิคฟุตบอล  Hurling  Kaatsen  Kite flying  Life saving  Longue paume  รถแข่ง  Motorcycle racing  Pigeon racing  วูซู  |  |
ดูเพิ่ม: กีฬาพาราลิมปิก
| ด ค กกีฬามวยปล้ำในโอลิมปิก |
| --- | --- | --- | --- |
|  |  1896  1900  1904  1906 (ซ้อน)  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  |  1896  1900  1904  1906 (ซ้อน)  1908  1912  1920  1924  1928  1932  1936  1948  1952  1956  1960  1964  1968  1972  1976  1980  1984  1988  1992  1996  2000  2004  2008  2012  2016  2020  2024  |  |
 สรุปเหรียญ ฟรีสไตล์  เกรกโกร-โรมัน  สนามแข่งขัน
เกรกกอรี่ เบนฟอร์ด

| เกรกกอรี่ เบนฟอร์ด |
| --- | --- |

เกิด: 30 มกราคม พ.ศ. 2484 (83 ปี) รัฐแอละแบมา สหรัฐ
อาชีพ: นักเขียน
สัญชาติ: สหรัฐ
แนว: นิยายวิทยาศาสตร์
เว็บไซต์
http://www.gregorybenford.com
เกรกกอรี่ เบนฟอร์ด (อังกฤษ: Gregory Benford) (เกิด 30 มกราคม พ.ศ. 2484) เป็นนักเขียนนิยายวิทยาศาสตร์ และนักฟิสิกส์ ปัจจุบันเป็นอาจารย์ประจำอยู่ที่ คณะฟิสิกส์และดาราศาสตร์ มหาวิทยาลัยแคลิฟอร์เนีย เออร์วิน
เกมสร้างเมือง

โอเพนซิตี้ (OpenCity) เกมสร้างเมืองสามมิติที่เป็นซอฟต์แวร์ฟรีและโอเพนซอร์ซ
เกมสร้างเมือง (อังกฤษ: town-building game หรือ city-building game) เป็นวิดีโอเกมประเภทวิดีโอเกมซิมูเลชัน ที่ซึ่งผู้เล่นทำหน้าที่เป็นผู้วางแผนโดยรวมและผู้นำของเมืองหนึ่ง มองลงมาจากเบื้องบน และมีความรับผิดชอบต่อการเจริญเติบโตและการวางแผนการบริหาร ผู้เล่นอาจสามารถเลือกวางอาคารและรูปแบบการบริหารเมืองต่าง ๆ เช่น การจัดเก็บภาษี และเงินเดือน
เกมสร้างเมืองเช่น ซิมซิตี้ (SimCity), ซิตี้ XXL (Cities XXL) หรือ ซิตี้: สกายไลน์ (Cities: Skylines) ถือว่าเป็นรูปแบบหนึ่งของซิมูเลชันการก่อสร้างและการบริหาร (construction and management simulation)
ประวัติ

เกมแนวสร้างเมืองก่อตั้งขึ้นเมื่อปี 1989 หลังเกม ซิมซิตี้ (1989) ที่มีเป้าหมายหลักในการสร้างเมืองอย่างต่อเนื่องมากกว่าการตั้งเป้าหมายชัยชนะ ผู้เล่นสามารถเลือกตามความต้องการของตนเองในการออกแบบและการพัฒนาของเมือง ตัววัดความสำเร็จของเมืองได้แก่การบริหารงบประมาณให้เป็นบวกและความพึงพอใจของประชากร เกมในชุด ซิมซิตี้ ถัด ๆ มา เช่น ซิมซิตี้ 4 ก็ล้วนมียอดขายที่สูง แสดงให้เห็นถึงความนิยมของเกมแนวนี้
เกมซิมเกมแรก ยูโทเปีย (Utopia) ออกเมื่อปี 1982 พัฒนาขึ้นสำหรับระบบคอนโซลแมตเตล อินเทลล์วิชัน มีองค์ประกอบเกมหลาย ๆ อย่างที่ใกล้เคียงกัน แต่ก็ถูกจำกัดด้วยความละเอียดที่จำกัดของหน้าจอในยุคนั้น เมื่อเทียบกับพื้นที่ว่างหลายพันช่องที่มีใน ซิมซิตี้ ที่ปล่อยออกมาในอีกไม่กี่ปีให้หลัง แต่ละเกาะใน ยูโทเปีย มีที่ว่างเพียง 29 ช่องที่สร้างโรงเรียน โรงงาน และสิ่งก่อสร้างอื่น ๆ ได้เท่านั้น คะแนนผู้เล่นจะขึ้นอยู่กับความเป็นอยู่ของประชากรในเกาะ
ความนิยมของเกมสร้างเมืองในระลอกที่สองเกิดขึ้นในปี 1993 จากเกม ซีซาร์ (Ceasar) ซึ่งจำลองเมืองในโรมโบราณ มีการแทนที่ระบบไฟฟ้าด้วยระบบท่อน้ำ และขนส่งมวลชนด้วยระบบถนน เกมอื่น ๆ ที่ตามมาในซีรีส์ ซิตี้บิลดิงซีรีส์ (City Building Series) นี้ล้วนนำแบบมาจากเมืองในอารยธรรมเก่าแก่ในอดีตของโลก
ชุดเกมอันโน (Anno) ที่เริ่มต้นในปี 1998 ถือว่าเป็นเกมที่ริเริ่มการสร้างกราฟิกส์ที่มีรายละเอียด รวมทั้งการจำลองเศรษฐกิจที่หนักหน่วง และการเล่นที่เป็นเอกลักษณ์
ซิมซิตี้ 4 (SimCity 4) ซึ่งปล่อยออกมาในปี 2003 ได้รับคำชื่นชมอย่างมากในฐานะเกมที่ตั้งมาตรฐานใหม่ให้กับแนวเกมสร้างเมือง และยังคงได้รับการยอมรับในฐานะเกมสร้างเมืองที่ดีที่สุด แม้กระทั่งในหนึ่งทศวรรษให้หลังจากเปิดตัวเกม but others suggest that the game has too steep of a learning curve and was too complex for a casual player. เกมต่อ ๆ มาในชุดมีความพยายามในการปรับปรุงจากซิมซิตี้ 4 เช่น ซิมซิตี้โซไซตีส (SimCity Societies) ในปี 2007 ที่ไม่ได้ลงลึกในเรื่องของเกมเพลย์เหมือนเกมสร้างเมืองอื่น ๆ แต่เพิ่มองค์ประกอบอื่น ๆ เข้ามา เช่น การบริหารสังคม ( social management) การเปลี่ยนแปลงนี้ได้รับคำวิจารณ์มากแม้แต่จากแฟนของเกมก็ตาม ต่อมาเมื่อปี 2013 ซิมซิตี้ ได้รวบรวมความพยายามในการนำแฟรนไชส์นี้กลับไปสู่รากฐานเดิมของซิมซิตี้ แต่ก็ถูกวิจารณ์อย่างหนักด้วยรูปแบบที่บังคับให้เป็นออนไลน์ บั๊กในการเรนเดอร์ องค์ประกอบเกมที่เคยสัญญาไว้หายไป และการจำกัดขนาดเมือง การเสื่อมของแฟรนไชส์เกมซิมซิตี้นี้ได้ส่งผลให้บริษัทอื่น ๆ ออกเกมแนวสร้างเมืองมาครองตลาด เช่น ซิตี้ XL (Cities XL; ปี 2009) และ ซิตี้: สกายลายน์ (Cities: Skylines; ปี 2015) ที่ได้ชื่อว่าประสบความสำเร็จอย่างสูงในทางธุรกิจ
ด้วยการเพิ่มขึ้นของเกมโซเชียล (social gaming), เกมมือถือ (mobile gaming), เกมฟรีเมียม (freemium) และโมเดลการจ่ายเงินในระดับจุลภาค (micropayment model) ในทศวรรษ 2010s ได้มีเกมสร้างเมืองแบบทั่วไป (casual city-building games) จำนวนมากเกิดขึ้น ซึ่งก็ล้วนมีกลไกของเกมที่ต่างกันไป เช่น เกมแนว “ผลิตและอัปเกรด” โดยใช้เวลาเป็นหลัก (time-based "produce and upgrade") ดังที่พบในเกมอย่าง ซิตี้วิลล์ (Cityville), ซิมซิตี้ บิลด์อิท (SimCity Buildit), เมกาโพลิส (Megapolis) และ ซิตี้ไอส์แลนด์ (City Island) ถึงแม้ว่าแฟนเกมสร้างเมืองจากยุคดั้งเดิมจะไม่ชอบเกมรูปแบบใหม่พวกนี้ แต่เกมแนวใหม่นี้กลับมีความสำเร็จอย่างสูงทั่วโลกมากกว่าเกมสร้างเมืองในยุคก่อน ๆ ที่กล่าวไปข้างต้น
ดูเพิ่ม

รายชื่อเกมโอเพนซอร์ซแนวสร้างเมือว
เกมจำลองรัฐบาล
เกมซิมูเลชัน
เกมอาร์เคด

เครื่องความบันเทิงแบบหยอดเหรียญ
บทความนี้เกี่ยวกับเกมอาร์เคดสันทนาการทุกประเภท สำหรับวิดีโอเกม ดูที่ เกมตู้
อาร์เคดสันทนาการที่มีเกมอาร์เคดหลายประเภทตั้งอยู่ในจังหวัดชิบะ ประเทศญี่ปุ่น
เกมอาร์เคด (อังกฤษ: arcade game) หรือ เกมหยอดเหรียญ (อังกฤษ: coin-op game) เป็นเครื่องความบันเทิงแบบหยอดเหรียญที่ปกติติดตั้งในธุรกิจสาธารณะ เช่น ร้านอาหาร, บาร์ และอาร์เคดสันทนาการ เกมอาร์เคดส่วนใหญ่จะนำเสนอเป็นเกมแห่งทักษะเป็นหลัก และรวมถึงวิดีโอเกมอาร์เคด, เครื่องพินบอล, เกมในทางกลไกไฟฟ้า, เกมอาร์เคดลุ้นแลกรางวัล และเกมอาร์เคดเมอร์แชนไดเซอร์
ประเภท

โดยทั่วไปแล้ว เกมอาร์เคดมักถูกมองว่าเป็นเกมแห่งทักษะ โดยมีเพียงบางองค์ประกอบของเกมแห่งโอกาสเท่านั้น ส่วนเกมที่เป็นเพียงเกมเสี่ยงโชค เช่น สล็อตแมชชีนและปาจิงโกะ มักจัดอยู่ในประเภทอุปกรณ์การพนันอย่างถูกกฎหมาย และเนื่องจากข้อจำกัด อาจไม่เปิดให้ผู้เยาว์หรือไม่มีการกำกับดูแลที่เหมาะสมในเขตอำนาจศาลหลายแห่ง
ประเภท > วิดีโอเกมอาร์เคด

บทความหลัก: เกมตู้
วิดีโอเกมอาร์เคดได้รับการเปิดตัวครั้งแรกในช่วงต้นคริสต์ทศวรรษ 1970 โดยป็องเป็นเกมแรกที่ประสบความสำเร็จในเชิงพาณิชย์ วิดีโอเกมอาร์เคดใช้วงจรอิเล็กทรอนิกส์หรือวงจรคอมพิวเตอร์เพื่อรับอินพุตจากเครื่องเล่น และแปลสิ่งนั้นเป็นจอแสดงผลอิเล็กทรอนิกส์ เช่น จอภาพ หรือจอโทรทัศน์
เกมตู้ที่แซดเบสเอนเตอร์เทนเมนต์เซนเตอร์ ในตัมเปเร ประเทศฟินแลนด์
เกรดเฟ้อ

เกรดเฟ้อ (อังกฤษ: grade inflation หรือ grading leniency) คือการให้ระดับผลการเรียนสูงกว่าที่ผู้เรียนควรได้รับ ซึ่งทำให้ผลการเรียนเฉลี่ยของผู้เรียนสูงขึ้น ศัพท์คำนี้ยังใช้ในการอธิบายแนวโน้มของการให้ระดับผลการเรียนที่สูงขึ้นสำหรับภาระงานที่ในอดีตเคยได้ผลการเรียนที่ต่ำกว่า อย่างไรก็ตามสิ่งที่กล่าวมาข้างต้นไม่ใช่ภาวะเกรดเฟ้อ เนื่องจากการได้รับผลการเรียนในระดับสูงไม่ได้เป็นตัวบ่งบอกการเกิดเกรดเฟ้อ หากจะเป็นภาวะเกรดเฟ้อได้นั้นจำเป็นต้องมีการแสดงให้เห็นว่าผู้เรียนไม่สมควรได้ระดับผลการเรียนนั้น หลายประเทศทั่วโลกมีการอภิปรายถึงปัญหาเกรดเฟ้ออยู่บ่อยครั้ง โดยเฉพาะอย่างยิ่งในสหรัฐและอังกฤษ
เกรตวอล

เกรตวอล (อังกฤษ: Great Wall) หรือ ฉางเฉิง (จีนตัวเต็ม: 長城; จีนตัวย่อ: 长城; พินอิน: Chángchéng) สามารถหมายถึง
กำแพงเมืองจีน (The Great Wall of China)
สโลนเกรตวอล (Sloan Great Wall) โครงข่ายของกาแลกซีที่มีขนาดใหญ่ที่สุดในเอกภพเท่าที่ทราบในปัจจุบัน
กำแพงใหญ่ (ดาราศาสตร์) (Great Wall) กำแพงกาแลกซีขนาดใหญ่รองจากสโลนเกรตวอล
เกรตวอล (รถยนต์) (Great Wall Motor) บริษัทรถยนต์และยี่ห้อรถยนต์ของประเทศจีน
เกรตวอลแอร์ไลน์ (Great Wall Airlines) สายการบินขนส่งอากาศยานของประเทศจีน
สถานีวิจัยฉางเฉิง (Antarctic Great Wall Station) สถานีวิจัยของประเทศจีนในทวีปแอนตาร์กติกา
ศึกค้นหาเชฟกระทะเหล็ก (ฤดูกาลที่ 1)

ฤดูกาลของรายการโทรทัศน์
| ศึกค้นหาเชฟกระทะเหล็ก |
| --- | --- |
ฤดูกาลที่ 1

พิธีกร: นภัสกร มิตรธีรโรจน์ ไดอาน่า จงจินตนาการ
กรรมการ: สมศักดิ์ รารองคำ หม่อมหลวงภาสันต์ สวัสดิวัตน์ มนตรี วิโรจน์เวชภัณฑ์ พงษ์ธวัช เฉลิมกิตติชัย
จำนวนผู้เข้าแข่งขัน: 15
ผู้ชนะเลิศ: ณัฐวุฒิ ธรรมพันธุ์
รองชนะเลิศ: พฤกษ์ สัมพันธวรบุตร
สถานที่แข่งขัน: มงคลสตูดิโอ
ผู้ผลิต: บริษัท เฮลิโคเนีย เอช กรุ๊ป จำกัด
 
ประเทศ: ประเทศไทย
จำนวนตอน: 12
การออกอากาศ
เครือข่าย: ช่อง 7HD
ออกอากาศ: 23 มิถุนายน 2562 (2562-06-23) – 15 กันยายน 2562 (2562-09-15)
ลำดับฤดูกาล
ถัดไป → ฤดูกาลที่ 2 
ศึกค้นหาเชฟกระทะเหล็ก ฤดูกาลที่ 1 (อังกฤษ: The Next Iron Chef Thailand Season 1) เป็นรายการเรียลลิตีโชว์แข่งขันการทำอาหารเต็มรูปแบบที่ต่อยอดความสำเร็จจากรายการเชฟกระทะเหล็ก ประเทศไทย (อังกฤษ: Iron Chef Thailand) เพื่อนำเชฟมืออาชีพที่ดีที่สุดมาลงนามในสัญญาทำหน้าที่เป็นเชฟกระทะเหล็ก ประเทศไทย คนใหม่ ผลิตโดย บริษัท เฮลิโคเนีย เอช กรุ๊ป จำกัด ออกอากาศทุกวันอาทิตย์ เวลา 18:20 - 19:50 น. ทางช่อง 7 เอชดี เริ่มออกอากาศครั้งแรกเมื่อวันอาทิตย์ที่ 23 มิถุนายน พ.ศ. 2562 ต่อจากรายการ มาสเตอร์เชฟไทยแลนด์ ซีซันที่ 3
รูปแบบรายการ

บทความหลัก: ศึกค้นหาเชฟกระทะเหล็ก
ผู้เข้าแข่งขัน

| ผู้เข้าแข่งขัน | ตำแหน่ง | ลำดับการแข่งขัน | การชนะ |
| --- | --- | --- | --- |
| ณัฐวุฒิ ธรรมพันธุ์ (อ๊อฟ) | Executive Chef | 03 !ชนะเลิศ/เชฟกระทะเหล็กคนใหม่ วันที่ 15 กันยายน  | 5 |
| พฤกษ์ สัมพันธวรบุตร (พฤกษ์) | Cuisine Chef Instructor & Production Chef | 03 !รองชนะเลิศ/เชฟกระทะเหล็กคนใหม่ วันที่ 15 กันยายน | 10 |
| สราวุธ เนียรวิฑูรย์ (แมน) | Culinary Arts & Technology Instructor | 03 !ถูกคัดออก  วันที่ 8 กันยายน | 2 |
| Anthony C.S. Bish (โทนี่) | Senior Instructor | 03 !ถูกคัดออก  วันที่ 8 กันยายน | 2 |
| ธนภัทร สุยาว (เฟิร์ส) | Chef Owner | 03 !ถูกคัดออก  วันที่ 1 กันยายน | 2 |
| สหรัฐ แตงไทย (เตย) | Executive Chef | 03 !ถูกคัดออก  วันที่ 25 สิงหาคม | 1 |
| ณัฐพงศ์ หน่อชูเวช (ฟาง) | Celebrity Chef | 03 !ถูกคัดออก  วันที่ 18 สิงหาคม | 1 |
| วายุภักษุ์ ม่วงจร (จอม) | Corporate Training Chef | 03 !ถูกคัดออก  วันที่ 11 สิงหาคม | 1 |
| สุพัตรา สารสิทธิ์ (ตุ๊กตา) | Chef Owner | 03 !ถูกคัดออก  วันที่ 4 สิงหาคม | 1 |
| นรี บุณยเกียรติ (แอ้ม) | Chef Owner | 03 !ถูกคัดออก วันที่ 21 กรกฎาคม | 0 |
| บรรณ บริบูรณ์ (อิ๊ก) | Celebrity Chef | 03 !ถูกคัดออก วันที่ 14 กรกฎาคม | 0 |
| ภาวิตา แซ่เจ้า (แอน) | Corporate Chef | 03 !ถูกคัดออก วันที่ 7 กรกฎาคม | 0 |
| ธฤต ตั้งทรงศิริศักดิ์ (ยาคุป) | Executive Chef & Owner | 03 !ถูกคัดออก วันที่ 30 มิถุนายน | 0 |
| ภัทรวรินทร์ ทิมกุล (เม) | Executive Chef Owner | 03 !ถอนตัว วันที่ 30 มิถุนายน | 0 |
| ชาโนชญ์ มาตะพาบ (โอ๊ต) | Executive Chef | 03 !ถูกคัดออก วันที่ 23 มิถุนายน | 0 |
ตารางการคัดออก

| อันดับ | ผู้เข้าแข่งขัน | ตอนที่> 1 | ตอนที่> 1 | ตอนที่> 2 | ตอนที่> 2 | ตอนที่> 3 | ตอนที่> 3 | ตอนที่> 4 | ตอนที่> 4 | ตอนที่> 5 | ตอนที่> 5 | ตอนที่> 6 | ตอนที่> 6 | ตอนที่> 7 | ตอนที่> 7 | ตอนที่> 8 | ตอนที่> 9 | ตอนที่> 9 | ตอนที่> 10 | ตอนที่> 10 | ตอนที่> 11 | ตอนที่> 11 | ตอนที่> 12 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1 | เชฟอ๊อฟ | ผ่าน | ผ่าน | กดดัน | ชนะ | ผ่าน | ผ่าน | ชนะ | ผ่าน | ผ่าน | ผ่าน | ผ่าน | ผ่าน | กดดัน | ชนะ | ผ่าน | กดดัน | ผ่าน | กดดัน | เสี่ยง | ชนะ | เสี่ยง | ชนะเลิศ |
| 2 | เชฟพฤกษ์ | ชนะ | ผ่าน | ชนะ | ผ่าน | กดดัน | ผ่าน | ผ่าน | ผ่าน | ต่ำ | ผ่าน | ชนะ | ผ่าน | ชนะ | ผ่าน | ชนะ | ต่ำ | ชนะ | ชนะ | ผ่าน | ผ่าน | ชนะ | รองชนะเลิศ |
| 3 | เชฟแมน | ผ่าน | ผ่าน | ผ่าน | ผ่าน | ต่ำ | ชนะ | ผ่าน | ผ่าน | กดดัน | ชนะ | ผ่าน | ผ่าน | ผ่าน | ผ่าน | ผ่าน | ต่ำ | ผ่าน | กดดัน | ผ่าน | เสี่ยง | ออก | ร่วม |
| 4 | เชฟโทนี่ | ผ่าน | ผ่าน | ต่ำ | ผ่าน | ผ่าน | ผ่าน | กดดัน | ชนะ | กดดัน | ผ่าน | ต่ำ | เสี่ยง | ผ่าน | ผ่าน | ผ่าน | ผ่าน | ผ่าน | กดดัน | ชนะ | ออก |  | ร่วม |
| 5 | เชฟเฟิร์ส | ผ่าน | ผ่าน | ผ่าน | ผ่าน | ต่ำ | เสี่ยง | ผ่าน | ผ่าน | ผ่าน | ผ่าน | กดดัน | ชนะ | ต่ำ | เสี่ยง | ผ่าน | ชนะ | ผ่าน | กดดัน | ออก |  |  |  |
| 6 | เชฟเตย | ผ่าน | ผ่าน | ผ่าน | ผ่าน | ชนะ | ผ่าน | ต่ำ | ผ่าน | ผ่าน | ผ่าน | ผ่าน | ผ่าน | ต่ำ | ผ่าน | ผ่าน | กดดัน | ออก |  |  |  |  | ร่วม |
| 7 | เชฟฟาง | ต่ำ | เสี่ยง | ผ่าน | ผ่าน | ผ่าน | ผ่าน | ผ่าน | ผ่าน | ผ่าน | ผ่าน | กดดัน | ผ่าน | ชนะ | ผ่าน | ออก |  |  |  |  |  |  |  |
| 8 | เชฟจอม | ต่ำ | ชนะ | ผ่าน | ผ่าน | ผ่าน | ผ่าน | ผ่าน | ผ่าน | ผ่าน | ผ่าน | ผ่าน | ผ่าน | กดดัน | ออก |  |  |  |  |  |  |  | ร่วม |
| 9 | เชฟตุ๊กตา | ผ่าน | ผ่าน | กดดัน | ผ่าน | ผ่าน | ผ่าน | ผ่าน | ผ่าน | ชนะ | ผ่าน | ต่ำ | ออก |  |  |  |  |  |  |  |  |  |  |
| 10 | เชฟแอ้ม | ผ่าน | ผ่าน | ผ่าน | ผ่าน | ผ่าน | ผ่าน | กดดัน | เสี่ยง | ต่ำ | ออก |  |  |  |  |  |  |  |  |  |  |  |  |
| 11 | เชฟอิ๊ก | กดดัน | ผ่าน | ผ่าน | ผ่าน | ผ่าน | ผ่าน | ต่ำ | ออก |  |  |  |  |  |  |  |  |  |  |  |  |  |  |
| 12 | เชฟแอน | ผ่าน | ผ่าน | ผ่าน | ผ่าน | กดดัน | ออก |  |  |  |  |  |  |  |  |  |  |  |  |  |  |  |  |
| 13 | เชฟยาคุป | ผ่าน | ผ่าน | กดดัน | ออก |  |  |  |  |  |  |  |  |  |  |  |  |  |  |  |  |  |  |
| 14 | เชฟเม | ผ่าน | ผ่าน | ถอนตัว | ถอนตัว |  |  |  |  |  |  |  |  |  |  |  |  |  |  |  |  |  |  |
| 15 | เชฟโอ๊ต | กดดัน | ออก |  |  |  |  |  |  |  |  |  |  |  |  |  |  |  |  |  |  |  |  |
ข้อมูลการออกอากาศ > ตอนที่ 1 : รอบแรก (First Round)

รอบวัตถุดิบปริศนา:  ในรอบนี้มีวัตถุดิบหลักคือไก่แช่แข็ง และวัตถุดิบปริศนาคือช็อกโกแลต โดยสองจานที่แย่ที่สุดในรอบนี้คือเชฟฟางและเชฟจอม โดยเชฟฟางไม่ได้ใช้วัตถุดิบปริศนา (ช็อกโกแลต) ในการทำอาหาร ส่วนเชฟจอมทำไก่ดิบ ทำให้กรรมการไม่สามารถรับประทานได้ และผู้ชนะในรอบนี้คือเชฟพฤกษ์ ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟพฤกษ์ได้เลือกเชฟอิ๊กและเชฟโอ๊ตให้ไปแข่งขันต่อ
ผู้ชนะ:  เชฟพฤกษ์
ผู้ที่ตกเป็นอาหารสองจานที่แย่ที่สุด:  เชฟฟางและเชฟจอม
ผู้ที่ถูกเลือกให้ไปแข่งขันต่อ:  เชฟอิ๊กและเชฟโอ๊ต
รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟโอ๊ตได้วัตถุดิบเป็นเนื้อวัวมิยาซากิ, เชฟฟางได้วัตถุดิบเป็นหอยเม่น, เชฟจอมได้วัตถุดิบเป็นหัวแกะ ส่วนเชฟอิ๊กได้วัตถุดิบเป็นแมงป่องช้าง โดยผู้ชนะในการแข่งขันครั้งนี้คือเชฟจอม และผู้ที่ถูกคัดออกจากการแข่งขันคือเชฟโอ๊ต
ผู้ชนะ:  เชฟจอม
ผู้ที่ถูกคัดออก:  เชฟโอ๊ต
ข้อมูลการออกอากาศ > ตอนที่ 2 : การใช้วัตถุดิบอย่างคุ้มค่า (Zero Waste)

รอบวัตถุดิบปริศนา:  ในรอบนี้มีวัตถุดิบหลักคือหัวปลาทูน่าเยลโล่ฟิน จากประเทศญี่ปุ่น และเนื่องจากเชฟจอมเป็นผู้ชนะในสัปดาห์ที่แล้ว จึงได้เลือกให้เชฟตุ๊กตา, เชฟพฤกษ์ และเชฟโทนี่ ใช้หัวปลาทูนึ่งแทนหัวปลาทูน่า โดยผู้ชนะในรอบนี้คือเชฟพฤกษ์ ส่วนสองจานที่แย่ที่สุดในรอบนี้คือเชฟเมและเชฟโทนี่ โดยเชฟโทนี่ทำแป้งดิบและเห็ดไหม้จนขม แต่ทั้งนี้ เนื่องจากเชฟเมมีปัญหาด้านสุขภาพจึงขอถอนตัว ดังนั้นเชฟพฤกษ์ซึ่งเป็นผู้ชนะ จึงสามารถเลือกเชฟให้ไปแข่งกับเชฟโทนี่ในรอบความคิดสร้างสรรค์และการจัดการเวลาได้ถึง 3 คน โดยเชฟพฤกษ์ได้เลือกเชฟอ๊อฟ, เชฟตุ๊กตา และเชฟยาคุปให้ไปแข่งขันต่อ
ผู้ชนะ:  เชฟพฤกษ์
ผู้ที่ตกเป็นอาหารสองจานที่แย่ที่สุด:  เชฟเมและเชฟโทนี่
ผู้ที่ถูกเลือกให้ไปแข่งขันต่อ:  เชฟอ๊อฟ, เชฟตุ๊กตา และเชฟยาคุป
รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟตุ๊กตาได้วัตถุดิบเป็นตีนวัว, เชฟอ๊อฟได้วัตถุดิบเป็นตีนจระเข้, เชฟยาคุปได้วัตถุดิบเป็นตีนห่าน ส่วนเชฟโทนี่ได้วัตถุดิบเป็นตีนหมู โดยผู้ชนะในการแข่งขันครั้งนี้คือเชฟอ๊อฟ และผู้ที่ถูกคัดออกจากการแข่งขันคือเชฟยาคุป
ผู้ชนะ:  เชฟอ๊อฟ
ผู้ที่ถูกคัดออก:  เชฟยาคุป
ข้อมูลการออกอากาศ > ตอนที่ 3 : การใช้วัตถุดิบอย่างจำกัด (Limited Budget)

รอบวัตถุดิบปริศนา:  ในรอบนี้มีวัตถุดิบหลักคือไข่ ซึ่งทุกคนต้องนำช้อนในลิ้นชักไปตักไข่กี่ลูกก็ได้จนเต็มช้อนเพียงครั้งเดียว และเนื่องจากเชฟอ๊อฟเป็นผู้ชนะในสัปดาห์ที่แล้ว จึงได้เลือกให้เชฟแอนและเชฟแอ้มนำไข่ไปทำอาหารได้เพิ่มอีก 30 ฟอง โดยสองจานที่แย่ที่สุดในรอบนี้คือเชฟเฟิร์สและเชฟแมน โดยทั้งคู่ทำอาหารออกมาโดยขาดความคิดสร้างสรรค์ และผู้ชนะในรอบนี้คือเชฟเตย ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟเตยได้เลือกเชฟพฤกษ์และเชฟแอนให้ไปแข่งขันต่อ
ผู้ชนะ:  เชฟเตย
ผู้ที่ตกเป็นอาหารสองจานที่แย่ที่สุด:  เชฟเฟิร์สและเชฟแมน
ผู้ที่ถูกเลือกให้ไปแข่งขันต่อ:  เชฟพฤกษ์และเชฟแอน
รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบที่มีออยู่ในปริมาณที่จำกัดโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟเฟิร์สได้วัตถุดิบเป็นเบคอน 2 แผ่น, เชฟพฤกษ์ได้วัตถุดิบเป็นเห็ดทรัฟเฟิล 1 หัว, เชฟแมนได้วัตถุดิบเป็นปูขน 1 ตัว ส่วนเชฟแอนได้วัตถุดิบเป็นถั่วงอก 50 กรัม โดยผู้ชนะในการแข่งขันครั้งนี้คือเชฟแมน และผู้ที่ถูกคัดออกจากการแข่งขันคือเชฟแอน
ผู้ชนะ:  เชฟแมน
ผู้ที่ถูกคัดออก:  เชฟแอน
ข้อมูลการออกอากาศ > ตอนที่ 4 : ความคิดสร้างสรรค์ (Creativity)

รอบวัตถุดิบปริศนา:  ในรอบนี้มีวัตถุดิบหลักคือแซนวิชหรือเบอร์เกอร์ และเชฟแมนซึ่งเป็นผู้ชนะในสัปดาห์ที่แล้วได้เลือกให้เชฟอ๊อฟ, เชฟพฤกษ์ และเชฟจอม ทำอาหารโดยห้ามใช้ขนมปัง โดยสองจานที่แย่ที่สุดในรอบนี้คือเชฟอิ๊กและเชฟเตย โดยเชฟอิ๊กทำหมูดิบ ทำให้กรรมการไม่สามารถรับประทานได้ และเชฟเตยทำแป้งดิบ และผู้ชนะในรอบนี้คือเชฟอ๊อฟ ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟอ๊อฟได้เลือกเชฟแอ้มและเชฟโทนี่ให้ไปแข่งขันต่อ
ผู้ชนะ:  เชฟอ๊อฟ
ผู้ที่ตกเป็นอาหารสองจานที่แย่ที่สุด:  เชฟอิ๊กและเชฟเตย
ผู้ที่ถูกเลือกให้ไปแข่งขันต่อ:  เชฟแอ้มและเชฟโทนี่
รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลอุปกรณ์ในการแล่ปลาแซลมอนโดยใช้เวลาเป็นตัวประมูล โดยเชฟที่ประมูลอุปกรณ์โดยใช้เวลาน้อยที่สุดจะได้อุปกรณ์ชิ้นนั้นไป ส่วนเชฟที่ไม่สามารถชนะการประมูลได้จะต้องใช้อุปกรณ์อย่างสุดท้ายกับเวลา 30 นาที โดยเชฟอิ๊กได้มีดยานากิบะ, เชฟโทนี่ได้มีดปังตอ, เชฟแอ้มได้คัตเตอร์ ส่วนเชฟเตยได้กรรไกร โดยผู้ชนะในการแข่งขันครั้งนี้คือเชฟโทนี่ และผู้ที่ถูกคัดออกจากการแข่งขันคือเชฟอิ๊ก
ผู้ชนะ:  เชฟโทนี่
ผู้ที่ถูกคัดออก:  เชฟอิ๊ก
ข้อมูลการออกอากาศ > ตอนที่ 5 : การคิดนอกกรอบ (Think Out Of the Box)

รอบวัตถุดิบปริศนา:  ในรอบนี้มีวัตถุดิบหลักคือหอยนางรม และมีวัตถุดิบพิเศษคือซอสพริกศรีราชา โดยจะต้องทำเป็นของหวาน และเนื่องจากเชฟโทนี่เป็นผู้ชนะในสัปดาห์ที่แล้ว จึงไม่ต้องใช้ซอสพริกศรีราชา โดยสองจานที่แย่ที่สุดในรอบนี้คือเชฟพฤกษ์และเชฟแอ้ม โดยอาหารของเชฟพฤกษ์ไม่เป็นของหวาน และเชฟแอ้มทำหอยนางรมคาว และผู้ชนะในรอบนี้คือเชฟตุ๊กตา ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟตุ๊กตาได้เลือกเชฟแมนและเชฟโทนี่ให้ไปแข่งขันต่อ
ผู้ชนะ:  เชฟตุ๊กตา
ผู้ที่ตกเป็นอาหารสองจานที่แย่ที่สุด:  เชฟพฤกษ์และเชฟแอ้ม
ผู้ที่ถูกเลือกให้ไปแข่งขันต่อ:  เชฟแมนและเชฟโทนี่
รอบความคิดสร้างสรรค์และการจัดการเวลา:  ในรอบนี้เชฟทั้ง 4 คนจะต้องประมูลวัตถุดิบโดยใช้เวลาเป็นตัวประมูล โดยเชฟที่ประมูลวัตถุดิบโดยใช้เวลาน้อยที่สุดจะได้วัตถุดิบชิ้นนั้นไป ส่วนเชฟที่ไม่สามารถชนะการประมูลได้จะต้องใช้วัตถุดิบอย่างสุดท้ายกับเวลา 30 นาที โดยเชฟพฤกษ์ได้วัตถุดิบเป็นตัวเดียวอันเดียววัว, เชฟแอ้มได้วัตถุดิบเป็นจมูกหมู, เชฟโทนี่ได้วัตถุดิบเป็นปากเป็ด ส่วนเชฟแมนได้วัตถุดิบเป็นตูดไก่ โดยผู้ชนะในการแข่งขันครั้งนี้คือเชฟแมน และผู้ที่ถูกคัดออกจากการแข่งขันคือเชฟแอ้ม
ผู้ชนะ:  เชฟแมน
ผู้ที่ถูกคัดออก:  เชฟแอ้ม
ข้อมูลการออกอากาศ > ตอนที่ 6 : ความรอบรู้ (Well Rounded)

รอบวัตถุดิบปริศนา:  ในรอบนี้มีวัตถุดิบหลักคือปลาไหลญี่ปุ่น ซึ่งเชฟต้องมีความรอบรู้ในเรื่องการแล่ปลาไหล และเนื่องจากเชฟแมนเป็นผู้ชนะในสัปดาห์ที่แล้ว จึงได้สิทธิ์ในการทำอาหารโดยใช้ปลาไหลที่แล่เสร็จแล้ว 2 ตัว ซึ่งซ้อนไว้ในลิ้นชัก โดยไม่ต้องแล่ โดยสองจานที่แย่ที่สุดในรอบนี้คือเชฟโทนี่และเชฟตุ๊กตา โดยเชฟโทนี่ทำปลาไหลออกมามีกลิ่นคาว ส่วนเชฟตุ๊กตาไม่ชูวัตถุดิบหลักในอาหาร และผู้ชนะในรอบนี้คือเชฟพฤกษ์ ซึ่งผู้ชนะสามารถเลือกเชฟ 2 คนให้ไปแข่งในรอบความคิดสร้างสรรค์และการจัดการเวลา โดยเชฟพฤกษ์ได้เลือกเชฟเฟิร์สและเชฟฟางให้ไปแข่งขันต่อ
ผู้ชนะ:  เชฟพฤกษ์
ผู้ที่ตกเป็นอาหารสองจานที่แย่ที่สุด:  เชฟโทนี่และเชฟตุ๊กตา
ผู้ที่ถูกเลือกให้ไปแข่งขันต่อ:  เชฟเฟิร์สและเชฟฟาง
รอบความคิดสร้างสรรค์และการจัดการเวลา:  ในรอบนี้มีหม่อมหลวงขวัญทิพย์ เทวกุล มาเป็นผู้ให้โจทย์และเป็นคณะกรรมการพิเศษ โดยเชฟทั้ง 4 คนจะต้องประมูลเมนูอาหารไทยฉบับของหม่อมหลวงขวัญทิพย์โดยใช้เวลาทำอาหารเป็นตัวประมูล และทำเมนูนั้นออกมาให้เหมือนกับต้นฉบับโดยไม่ผิดเพี้ยน ซึ่งเชฟจะต้องสามารถเดารสชาติทั้งหมดในอาหารได้เองจากการชิม โดยเชฟที่ประมูลเมนูโดยใช้เวลาน้อยที่สุดจะได้เมนูนั้นไป ส่วนเชฟที่ไม่สามารถชนะการประมูลได้จะต้องทำเมนูสุดท้ายภายในเวลา 40 นาที โดยเชฟเฟิร์สได้เมนูเป็นแกงเสฉวน, เชฟฟางได้เมนูเป็นต้มกะทิสายบัว, เชฟโทนี่ได้เมนูเป็นแกงมัสมั่น ส่วนเชฟตุ๊กตาได้เมนูเป็นแกงหมูตะพาบน้ำ โดยผู้ชนะในการแข่งขันครั้งนี้คือเชฟเฟิร์ส และผู้ที่ถูกคัดออกจากการแข่งขันคือเชฟตุ๊กตา
ผู้ชนะ:  เชฟเฟิร์ส
ผู้ที่ถูกคัดออก:  เชฟตุ๊กตา